Mestna občina Novo mesto, Seidlova cesta 1, 8000 Novo mesto, ki jo zastopa: župan, mag. Gregor Macedoni,

matična številka: 5883288000

ID za DDV: SI48768111

transakcijski račun: SI56 0110 0010 0008 585

(v nadaljevanju: naročnik)

In

Krajevna skupnost Žabja vas, Šentjernejska cesta 6, 8000 Novo mesto,

ki jo zastopa: predsednik sveta KS, Robert Sotler,

matična številka: 5062594000,

ID za DDV: SI79746241,

transakcijski račun: SI56 0110 0600 8347 552, UJP,

(v nadaljevanju: sofinancer)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_\_\_ odprt pri \_\_\_\_\_\_\_\_\_

(v nadaljevanju: izvajalec)

sklepata

**GRADBENO POGODBO ŠT. \_\_\_\_\_\_\_\_\_\_\_\_\_\_\_**

**za izvedbo vzdrževalnih del stanovanjske hiše za namen uporabe KS**

I. UVODNE DOLOČBE

1. člen

(Uvodna določba)

Pogodbeni stranki uvodoma ugotavljata:

* da naročnik s to pogodbo naroča izvedbo vzdrževalnih del na stanovanjski hiši za namen uporabe Krajevne skupnosti,
* da je ocenjena vrednost tega naročila nižja od mejne vrednosti za uporabo zakona o javnem naročanju,
* da je naročnik za izvedbo del po tej pogodbi zbiral ponudbe skladno z internim predpisom,
* da je naročnik izbral izvajalca kot najugodnejšega ponudnika za izvedbo predmetnega javnega naročila.
* da se predmetno javno naročilo financira iz proračuna Mestne občine Novo mesto za leto 2021 in sicer iz proračunske postavke 22016001 Projekti KS, ter lastnimi sredstvi Krajevne skupnosti Žabja vas.

II. PREDMET POGODBE

1. člen

(Predmet pogodbe)

S to pogodbo naročnik odda, izvajalec pa prevzame izvedbo vzdrževalnih del po popisu del.

1. člen

(Priloge k pogodbi)

Dela se izvajalec zaveže opraviti na osnovi te pogodbe in:

1) razpisne dokumentacije naročnika z vsemi prilogami,

2) popisa del,

3) ponudbe izvajalca št.\_\_\_\_\_\_\_\_\_\_\_\_z dne \_\_\_\_\_\_\_\_\_\_\_ (v nadaljnjem besedilu: ponudba),

4) garancijskih dokumentov,

5) podrobnega terminskega plana in finančnega plana,

Dokumente je treba razumeti tako, da se le-ti vzajemno razlagajo. Za namene tolmačenja je prioriteta dokumentov po zgornjem vrstnem redu.

Izvajalec mora upoštevati območje, na katerem bo potekala gradnja in temu prilagoditi način gradnje.

III. POGODBENA VREDNOST IN NAČIN PLAČILA

1. člen

(Pogodbena vrednost)

Skupna vrednost pogodbenih del po tej pogodbi znaša:

|  |  |  |  |  |  |  |  |
| --- | --- | --- | --- | --- | --- | --- | --- |
| A. | Sanacija podzidka in zunanja ureditev okoli objekta | | | | | | 0,00 |
|  |  |  |  |  |  |  |  |
| B. | Sanacija fasade | |  |  |  |  | 0,00 |
|  |  |  |  |  |  |  |  |
| C. | Sanacija strehe | |  |  |  |  | 0,00 |
|  |  |  |  |  |  |  |  |
| D. | Suhomontažna dela v mansardi | | | |  |  | 0,00 |
|  |  |  |  |  |  |  |  |
|  | SKUPAJ brez DDV | |  |  |  |  | 0,00 |
|  |  |  |  |  |  |  |  |
|  | DDV 22 % | |  |  |  |  | 0,00 |
|  |  |  |  |  |  |  |  |
|  | SKUPAJ Z DDV | |  |  |  |  | 0,00 |

Naročnik ima za investicijo planirana sredstva v proračunu za leto 2021 na proračunski postavki 22016001 Projekti KS ter iz lastnih sredstev krajevne skupnosti.

Vrednost pogodbenih del se obračunava po načelu »cena na enoto«. Pri tem enoto predstavlja posamezna postavka v popisu del.

Šteje se, da so v ceno na enoto vključene tudi naslednje postavke:

- vsa pripravljalna dela, gradbena dela, obrtniška dela, inštalacijska dela, zaključna dela;

- nabava dobava in vgrajevanje vsega potrebnega materiala in opreme, vse transporte in vsa ostala dela vezana na izvedbo investicije;

- rušenje in demontaža, nakladanje in transport rušenega materiala na stalno deponijo z upoštevanjem vseh potrebnih deponijskih taks (velja za vsa rušenja objektov in zidov);

- izkop, nakladanje in transport vsega izkopanega materiala na začasno in stalno deponijo z upoštevanjem vseh potrebnih deponijskih taks (velja za izkopane materiale vseh kategorij);

- nabave, dobave in vgrajevanje vseh potrebnih materialov;

- ureditev vseh začasnih deponij gradbišča in poškodovanega terena kot posledica organizacije gradbišča;

Cene na enoto za pogodbena in morebitna več dela, nepredvidena in dodatna dela so fiksne do konca gradnje, z upoštevanim davkom po veljavni zakonodaji. Izvajalec in naročnik se sporazumeta, da izvajalec ni upravičen do podražitev niti v smislu 655. člena Obligacijskega zakonika.

1. člen

(Obračun del)

Opravljena dela se obračunavajo mesečno. Izvajalec izstavlja ločeno naročniku in sofinancerju začasne mesečne situacije na osnovi dejansko opravljenih del, potrjenih s strani nadzornega organa, vsakemu za svoj del. Izvajalec zaračuna sofinancerju opravljena dela iz popisa del, ki se nanašajo na stanovanjski del, naročniku pa preostala opravljena del

Osnova za izdelavo posameznih situacij je s strani nadzornega organa pregledana in podpisana Knjiga obračunskih izmer in gradbeni dnevnik, ki zajema izvedena gradbena dela.

Izvajalec predloži naročniku in sofinancerju vsakemu svoj račun ali e-račun z mesečno situacijo, potrjeno s strani nadzornega organa, v elektronski obliki skupaj z vsemi prilogami do desetega dne v mesecu za pretekli mesec. Vsaki situaciji mora biti predloženo mesečno poročilo o napredku del s slikovnim gradivom. Dva originalna izvoda mora dostaviti naročniku v tiskani obliki.

Pri stanovanjskem delu objekta se bo pri obračunih izvedenih del upoštevala znižana davčna stopnja za stanovanjski del v višini 9,5% (v skladu z projektantskim popisom del). Za ostali del stavbe se bo upoštevala osnovna davčna stopnja v višini 22%.

Natančen način protokola v zvezi z vsebino situacije bo naročnik določil ob uvedbi izvajalca v delo.

1. člen

(Zavrnitev spornega dela situacije)

Naročnik ter sofinancer imata pravico mesečno situacijo deloma ali v celoti zavrniti v roku 15 dni od njenega prejema.

Za sporni del situacije je izvajalec dolžan pred plačilom nespornega dela situacije naročniku in sofinancerju izstaviti dobropis. Pogodbene stranke so dolžne sporni del situacije uskladiti do izstavitve naslednje situacije.

Nesporni del situacije sta naročnik in sofinancer dolžna plačati v roku za plačilo, določenem v tej pogodbi.

1. člen

(Rok za plačilo mesečne situacije)

Naročnik in sofinancer sta dolžna izvajalcu oziroma podizvajalcem nesporni del s strani nadzora potrjenih mesečnih situacij plačati 30. (trideseti) dan od uradnega prejema pravilno izstavljenega e-računa.

1. člen

(Rok za plačilo končnega obračuna)

Naročnik in sofinancer sta dolžna izvajalcu oziroma podizvajalcem potrjeno končno situacijo oz. končni obračun plačati 30. (trideseti) dan od uradnega prejema pravilno izstavljenega e-računa. Nepravočasna predložitev bančne garancije oziroma kavcijskega zavarovanja za odpravo napak v garancijskem roku zadrži plačilo končnega obračuna.

IV. DINAMIKA IZVAJANJA DEL

1. člen

(Uvedba v delo)

Naročnik je dolžan izvajalca uvesti v delo v roku 7 delovnih dni od sklenitve te pogodbe. Izvajalec je dolžan z deli pričeti z dnem uvedbe v delo. Rok za uvedbo v delo in s tem rok za pričetek del se lahko sporazumno odložita v primeru izrednih in utemeljenih dogodkov.

V roku 7 dni po uvedbi v delo je izvajalec dolžan opozoriti naročnika na morebitne nejasnosti ali pomanjkljivosti v tehnični in projektni dokumentaciji, sicer se šteje, da dokumentacija zadostuje za kvalitetno izvedbo del po tej pogodbi v načrtovanem obsegu.

Izvajalec je dolžan v roku 10 dni po uvedbi v delo izdelati in z naročnikom in z nadzornim organom uskladiti podroben terminski in finančni plan dela in pridobiti njuno potrditev.

Naročnik bo izvajalcu ob uvedbi v delo predložil vso potrebno projektno in drugo dokumentacijo s katero razpolaga. V primeru, da izvajalec prične z delom pred uvedbo v delo, se šteje, da je uveden v delo. Izvajalec je v tem primeru dolžan takoj pisno obvestiti naročnika o pričetku del. Roka iz drugega in tretjega odstavka tega člena tečeta v tem primeru od začetka del.

Izvajalec je dolžan takoj pisno obvestiti naročnika o pričetku gradbenih del. Tega dne izvajalec začne voditi gradbeni dnevnik in knjigo obračunskih izmer.

1. člen

(Rok za dokončanje del)

Izvajalec bo zaključil vsa dela po tej pogodbi do 30.11.2021

Izvajalec je bil pred izdelavo ponudbe z obveznim ogledom seznanjen s stanjem na terenu in je seznanjen z obsegom predvidenih del, zato podaljšanja rokov ne more zahtevati zaradi nepredvidljivih fizičnih razmer in ovir na gradbišču.

1. člen

(Obvestilo o dokončanju del)

Izvajalec je dolžan o dokončanju del, ki so predmet te pogodbe, naročnika pisno obvestiti in mu skupaj z obvestilom predložiti vso potrebno tehnično in projektno dokumentacijo ter drugo dokumentacijo v slovenskem jeziku za izvedbo sprejema in izročitve izvedenih del.

Šteje se, da je naročnik obveščen o dokončanju del z dnem prejema obvestila z zahtevanimi prilogami.

1. člen

(Sprejem in izročitev izvedenih del - kakovostni in kvantitativni pregled)

Po prejemu vseh potrebnih dokazil, tehnične, projektne in druge dokumentacije ter obvestila, da je gradnja končana, komisija za sprejem in izročitev izvedenih del (v nadaljnjem besedilu: komisija), sestavljena iz predstavnikov pogodbenih strank in nadzornega organa, izvede kakovostni in kvantitativni pregled, o katerem sestavi zapisnik.

Če naročnik ugotovi, da mora izvajalec določena dela dokončati, popraviti ali jih takoj ponovno izvesti, pa tega ne stori v roku, ki mu ga določi naročnik, sme naročnik dela naročiti drugemu izvajalcu, ki jih le-ta izvede na izvajalčeve stroške. Naročnik si v takem primeru zaračuna 5% pribitek za kritje svojih režijskih stroškov.

1. člen

(Končni obračun)

Po uspešno opravljenem sprejemu in izročitvi izvedenih del je izvajalec upravičen naročniku v elektronski obliki izstaviti končni obračun in dva tiskana izvoda, ki mora vsebovati naslednje elemente:

• vrednost izvedenih del,

• do sedaj izvršena plačila izvajalcu,

• končni znesek, katerega mora izvajalec še dobiti ali vrniti glede na nesporni del obračuna in glede na vrednost zadržanih sredstev,

• podatek o zahtevi o plačilu pogodbenih kazni,

• podatek o kakršnikoli povzročeni škodi eni od pogodbenih strank, predvsem škodo oziroma znesek škode nastale naročniku, zaradi zamude izvajalca pri izvedbi vseh pogodbenih del,

• podatke o zadevah o katerih ni bilo soglasja pooblaščenih pogodbenih pooblaščencev.

Komisija pregleda in potrdi končni obračun v roku 15 dni od prejema.

Na podlagi uspešno opravljenega sprejema in izročitve izvedenih del brez pripomb in zadržkov, izvajalec v roku 10 dni naročniku predloži veljavno finančno zavarovanje za odpravo napak v garancijskem roku, skladno s to pogodbo. Predložena bančna garancija oziroma kavcijsko zavarovanje je pogoj za plačilo končnega obračuna.

Plačilo končnega obračuna se izvede na način in v rokih, določenih s to pogodbo.

1. člen

(Zamuda)

Če izvajalec ne začne z deli v pogodbenem ali naknadno določenem roku, sme naročnik oddati dela v celoti ali delno drugemu izvajalcu. V tem primeru je naročnik upravičen uveljavljati pogodbeno kazen zaradi neizpolnitve obveznosti. Vse morebitne višje stroške, in škodo, ki s tem nastane, krije izvajalec. Enako sme naročnik ukrepati, če izvajalec neupravičeno zamuja z deli, prekine ali ustavi dela.

V primeru neizvedbe del ali prekoračitve roka za dokončanje vseh pogodbenih del po krivdi izvajalca, izvajalec odgovarja naročniku za vso škodo, ki naročniku nastane.

V. OBVEZNOSTI POGODBENIH STRANK

1. člen

(Obveznosti naročnika)

Naročnik se zavezuje, da bo:

• po podpisu te pogodbe izvajalca uvedel v delo in mu predal celotno dokumentacijo, s katero razpolaga;

• sodeloval z izvajalcem s ciljem, da se prevzeta dela izvršijo pravočasno in v obojestransko zadovoljstvo;

• tekoče obveščal izvajalca o vseh spremembah in na novo nastalih situacijah, ki bi lahko imele vpliv na izvršitev prevzetih del;

• sam ali po nadzorni službi potrjeval vzorce opreme in materialov najkasneje v roku 10 delovnih dni od predložitve le-teh, tehničnih podatkov in atestne dokumentacije,

• izvajal svoje plačilne obveze kot izhajajo iz te pogodbe.

1. člen

(Obveznosti izvajalca)

Izvajalec se zaveže, da bo:

• opravil prevzeta dela po načelu dobrega strokovnjaka;

• izvedel vsa dela v skladu s terminskim in finančnim planom;

• pred pričetkom del izdelal ustrezen načrt organizacije gradbišča;

• označil gradbišče s tablo, skladno z zahtevami področnih predpisov;

• zagotoviti prostor za začasno skladiščenje materialov, strojev, orodja ipd.,

• zagotoviti vso potrebno delovno in ostalo opremo potrebno za varnost delavcev na gradbišču,

• pred pričetkom del predložil naročniku s strani nadzora potrjen plan tekoče kontrole kakovosti;

• zagotovil vsakodnevno prisotnost odgovornega vodje gradbišča oziroma odgovornega vodje del na gradbišču v času izvajanja del;

• na lastne stroške in pravočasno priskrbel vsa potrebna dovoljenja za trajno deponijo materiala od izkopov v skladu z veljavnimi predpisi, ter na lastne stroške poskrbel za ureditev varnosti, organizacijo in ustrezno označitev in zaščito gradbišča;

• v skladu z veljavno Uredbo o ravnanju z odpadki, ki nastanejo pri gradbenih delih, ki veljajo za tovrstne gradnje, upošteval in predložil naročniku vse potrebne dokaze o hranjenju, prevzemu in oddaji gradbenih odpadkov pooblaščenemu zbiralcu gradbenih odpadkov, ter prevzel vse morebitne posledice zaradi neupoštevanja teh predpisov;

• vodil evidenco o vrsti in količini gradbenih odpadkov, ter načinu njihovega deponiranja, ki jo bo mesečno, skupaj z obračunom dostavljal naročniku, po zaključku gradnje pa bo dostavil dokazila, da so bili ti odpadki deponirani na ustrezne deponije;

• vse poškodbe podzemnih vodov, privatne lastnine in zemljišč popravil na lastne stroške nemudoma oziroma najkasneje v roku 30 dni od podpisa zapisnika o ugotovljeni škodi;

• vsakodnevno vodil gradbeni dnevnik in knjigo obračunskih izmer o izvedenih delih v skladu s Pravilnikom o gradbiščih. Podpisati ju morata tekoče odgovorni vodja del in odgovorni nadzornik naročnika oz. pooblaščeni predstavnik naročnika; gradbeni dnevnik in knjigo obračunskih izmer se vodi v dvojniku, originalni izvod ostane naročniku, kopija pa izvajalcu;

• mesečno izdelal in predal naročniku poročilo o poteku del: opis poteka del, fotografije, dokumentacijo o opremi in materialih, zagotavljanju kakovosti, varnosti pri delu in primerjava dejanskega in načrtovanega napredka;

• opozoril naročnika in nadzorno službo o vseh nepredvidenih okoliščinah, ki bi imele za posledico drugačen način izvedbe ali povečanje količin in pogodbenih rokov. Dodatnih ali nepredvidenih del izvajalec ne sme začeti izvajati brez predhodnega soglasja naročnika;

• upošteval navodila predstavnika naročnika in njegovega odgovornega nadzornika;

• po končanih delih popravil vse poškodbe na cestišču nastale v času in zaradi izvajanja gradbenih del po tej pogodbi;

• zavaroval gradnjo tako, da bo zavarovanje zajemalo škodo tudi proti tretji osebi, in prilagodil tehnologijo dela razmeram na gradbišču in okoli njega tako, da ne bo povzročal škode na lastnini naročnika ali drugih oseb;

• po zaključku del dostavil naročniku skupaj z obvestilom o dokončanju del:

- dokazilo o zanesljivosti objekta,

- projekt za vzdrževanje in obratovanje objekta,

- če je predmet tehničnega pregleda objekt z vplivi na okolje mora biti projektu za vzdrževanje in obratovanje objekta priložen tudi program prvih meritev obratovalnega monitoringa, kadar so takšne meritve predpisane, ter ostale dokumente, ki so potrebne za končni tehnični pregled;

• izvajal dela v skladu z razpisno dokumentacijo in to pogodbo;

• da bo sodeloval pri informiranju in obveščanju javnosti o investiciji;

• ščitil interese naročnika;

• naročnika obveščal o morebitnih napakah v projektni dokumentaciji.

I. ZAVAROVANJE

1. člen

(Zavarovanje odgovornosti izvajalca za škodo)

Izvajalec mora imeti za čas izvedbe del po tej pogodbi sklenjeno gradbeno/montažno zavarovanje, ki podaja kritje za temeljne gradbene nevarnosti, potres ter ostale nevarnosti, ki jih bo ocenil izvajalec ter krije iz naslova odgovornosti za škodo, ki bi utegnila nastati njegovim delavcem, naročniku in/ali tretjim osebam v zvezi z opravljanjem njegove dejavnosti, storitev oziroma del, kot tudi škodo na obstoječih objektih in stvareh naročnika in/ali tretjih oseb z minimalno zavarovalno vsoto 100.000 EUR za odgovornostne škode. Zavarovanje ne sme biti sklenjeno s klavzulo »claims made« (t.j. zavarovalni primer mora biti škodni dogodek, ne prvo uveljavljanje odškodninskega zahtevka).

V primeru, da izvajalec izvaja pogodbo s podizvajalci, morajo biti vključeni v zavarovanje skladno s tem členom kot sozavarovane osebe.

Če se predviden čas za izvedbo del podaljša, mora izvajalec zagotoviti podaljšanje zavarovanja.

Stroške zavarovanj, ki so predmet te točke nosi izvajalec.

Izvajalec je dolžan ob podpisu te pogodbe naročniku predložiti vsa dokazila o sklenjenem zavarovanju.

1. člen

(Finančno zavarovanje za dobro in pravočasno izvedbo obveznosti)

Izvajalec bo v roku 10 dni od podpisa te pogodbe kot pogoj za veljavnost pogodbe izročil naročniku nepreklicno, brezpogojno in na prvi poziv plačljivo bianco menico z menično izjavo za dobro izvedbo pogodbenih obveznosti v višini 10 % skupne pogodbene vrednosti z davkom na dodano vrednost, plačljivo na prvi poziv in z veljavnostjo do vključno 30 (trideset) dni po izvedbi del.

Zavarovanje lahko naročnik unovči na polno vrednost v primeru, da izvajalec pogodbenih del ne bi opravil kvalitetno, pravočasno ali bi od pogodbe odstopil pred izvedbo del ali med njo.

Naročnik lahko unovči polno vrednost zavarovanja za kvalitetno izvedbo pogodbenih del samo v primeru, da izvajalec na njegov pisni poziv za odpravo napak, ki so nastale po izvajalčevi krivdi, teh ni odpravil v razumno postavljenem roku.

V primeru spremembe pogodbenega roka je izvajalec dolžan podaljšati veljavnost danega finančnega zavarovanja v skladu z novim dogovorjenim rokom v dodatku k tej pogodbi. V primeru, da izvajalec ne podaljša veljavnosti finančnega zavarovanja vsaj 7 dni pred iztekom veljavnosti obstoječega, lahko naročnik unovči obstoječo finančno zavarovanje za dobro in pravočasno izvedbo pogodbenih obveznosti.

Naročnik lahko unovči predloženo finančno zavarovanje za dobro in pravočasno izvedbo pogodbenih obveznosti tudi pod naslednjimi pogoji:

• če bo naročnik pogodbo razdrl zaradi kršitev na strani izvajalca;

• če bo izvajalec naročniku podal zavajajoče ali lažne informacije, podatke ali

dokumente, zaradi česar mora naročnik naročilo razveljaviti ali modificirati,

1. člen

(Odgovornost za izvedbo del)

V razmerju do naročnika izvajalec v celoti odgovarja za izvedbo del, ki so predmet te pogodbe.

Če naročnik ali nadzornik ugotovi, da dela izvaja podizvajalec, ki ni sposoben opravljati svojih nalog, lahko naročnik od izvajalca zahteva, da ali zagotovi nadomestnega podizvajalca s kvalifikacijami in izkušnjami, ki so sprejemljive za naročnika ali nadaljuje z izvajanjem naročila sam.

VII. PREDSTAVNIKI POGODBENIH STRANK

1. člen

(Predstavniki)

Predstavniki naročnika in skrbnik te pogodbe s strani naročnika je Izidor Pupič, e-naslov: izidor.pupic@novomesto.si

Predstavnik naročnika in skrbnik te pogodbe bo izvajalca po podpisu pogodbe obvestil o nadzornem organu in koordinatorju varstva pri delu pri predmetni investiciji.

Predstavniki izvajalca:

- zastopnik izvajalca: \_\_\_\_\_\_\_\_\_\_\_\_\_\_\_\_\_\_\_\_,

- skrbnik pogodbe s strani izvajalca: \_\_\_\_\_\_\_\_\_\_\_\_\_\_\_\_,

- odgovorni vodja del: \_\_\_\_\_\_\_\_\_\_\_\_\_\_\_\_\_\_\_,

- odgovorni vodja gradbišča:\_\_\_\_\_\_\_\_\_\_\_\_\_\_\_\_\_\_.

VIII. POGODBENA KAZEN IN PREMIJA

1. člen

(Višina pogodbene kazni)

Če izvajalec po svoji krivdi zakasni z dokončanjem del, je naročniku dolžan plačati pogodbeno kazen v višini 0,5 % pogodbene vrednosti z DDV za vsak dan zamude do izpolnitve obveznosti, vendar skupna pogodbena kazen ne more znašati več kot 10 % pogodbene vrednosti del (brez DDV).

Če naročniku zaradi zamude izvajalca z izvedbo del nastane škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni.

Če izvajalec po svoji krivdi ne dokonča del, je naročniku dolžan plačati pogodbeno kazen v višini deset odstotkov (10 %) pogodbene vrednosti.

IX. SPREMEMBA IN PRENEHANJE POGODBE

1. člen

(Odstop od pogodbe – objektivni razlogi)

V kolikor nastopijo okoliščine, ki bistveno vplivajo na obveznosti strank po tej pogodbi, pa sprememba pogodbe ni možna, naročnik seznani izvajalca o dokončanju del v okviru veljavne pogodbe, ki jih je neglede na spremenjene okoliščine smotrno dokončati, v preostanku pa odstopi od pogodbe, vse pisno s priporočeno pošiljko.

V primeru odstopa od pogodbe zaradi objektivnih razlogov, naročnik plača izvajalcu vsa izvršena dela in material, ne odgovarja pa za izgubljen dobiček.

1. člen

(Razlogi na strani naročnika)

Izvajalec ima pravico odstopiti od pogodbe v primerih, če po krivdi naročnika ne more pričeti z deli v dogovorjenem roku po uvedbi v delo.

Izvajalec o tem, da odstopa od pogodbe, pisno s priporočeno pošiljko obvesti naročnika.

V primeru, da naročnik zamuja s plačilom, izvajalec ne more odstopiti od pogodbe, ampak mora nadaljevati z deli, skladno s terminskim in finančnim planom.

1. člen

(Razlogi na strani izvajalca)

Naročnik ima pravico odstopiti od pogodbe v primerih če:

• zaostaja z napredovanjem del po svoji krivdi za več kot 14 dni v primerjavi s terminskim planom,

• izvajalec ne opravlja del po tej pogodbi v skladu s pravili stroke, tudi po pisnem opominu nadzornega organa,

• pride do spremenjenih okoliščin in so izpolnjeni pogoji za spremembo pogodbe, stranki pa ne dosežeta soglasja glede ustrezne spremembe pogodbe, skladno z načelom uravnoteženosti in pravičnosti,

• izvajalec ne izpolnjuje drugih pogodbenih obveznosti iz te pogodbe,

V primeru odstopa od pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo pogodbene kazni zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dana finančna zavarovanja.

Naročnik o odstopu od pogodbe pisno s priporočeno pošiljko obvesti izvajalca.

1. člen

(Čas prenehanja pogodbe)

V kolikor odstopi od pogodbe po tem poglavju izvajalec, pogodba preneha z dnem, ko naročnik prejme obvestilo o odstopu. V kolikor odstopi od pogodbe po tem poglavju naročnik, pogodba preneha z dnem, ki ga naročnik navede v obvestilu o odstopu. Naročnik mora pri določitvi roka upoštevati morebitne nujne zaključke posameznih del v izvajanju, da zaradi odpovedi ne nastaja naročniku dodatna škoda.

XV. PREHODNE IN KONČNE DOLOČBE

1. člen

(Reševanje sporov in pravno nasledstvo)

Morebitne spore iz naslova te pogodbe, ki jih pogodbene stranke ne bi mogle rešiti sporazumno, rešuje krajevno pristojno sodišče po sedežu naročnika.

Določila te pogodbe se presojajo z uporabo Posebnih gradbenih uzanc in predpisi, ki urejajo področje predmeta te pogodbe, razen če niso v nasprotju z določili te pogodbe ali Obligacijskega zakonika.

V primeru statusne spremembe pogodbenih strank, se vse pravice in obveznosti po tej pogodbi prenesejo na njihove pravne naslednike.

1. člen

(Last dokumentacije)

Vsa dokumentacijo, ki jo izdela izvajalec, je last naročnika in jo izvajalec lahko preda tretji osebi le s soglasjem naročnika.

1. člen

(Protikorupcijska klavzula)

Nična je pogodba pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

• pridobitev posla ali

• sklenitev posla pod ugodnejšimi pogoji ali

• opustitev dolžnega nadzora nad izvajanjem pogodbenih obveznosti ali

• drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

38. člen

(Končna določba)

Pogodba je sklenjena z dnem podpisa obeh pogodbenih strank in stopi v veljavo pod pogojem dostave zahtevanega finančnega zavarovanja. Ta pogodba je sestavljena v šestih(6) izvodih, od katerih prejme vsaka pogodbena stranka po dva (2) izvoda.

Številka: Številka:

Datum: Datum:

I Z V A J A L E C : N A R O Č N I K :

… Mestna občina Novo mesto

Direktor: Župan:

… mag. Gregor Macedoni